Document ID: /roh_data/filtered/fineweb-2-filterrobots_roh.jsonl.gz/69513

Meteorologicamain ha l'atun gia cumenzà il prim da settember. Il chalender di dentant pir dapi curt ch'i saja atun. Ma sch'ins fa ina spassegiada sentan ins spert sez che l'atun ha cumenzà. Insaquantas plantas han gia la feglia che mida plaunet la colur. Ils dis vegnan pli curts ed ins senta ch'igl è vegnì pli fraid. Ed er tar «Noss Chors» è l'atun arrivà. Els chantan en l'emissiun dad oz chanzuns d'atun, da l'ultima racolta e da las randulinas.